《次答瞿云墀留别韵》
清代·励廷仪

淹留拟判年，言别各凄然。苦雨黄花后，悲风落叶前。

萧斋悬客榻，匹马度寒烟。属和知音少，相思欲辍弦。

作者简介：（1669—1732）清直隶静海人，字南湖。康熙三十九年进士，累擢至翰林院掌院学士、兵部侍郎。雍正立，迁刑部尚书。建议各省核实盘查仓谷，团练民壮以及监狱内监居要犯、外监居轻犯等，均得采纳。卒谥文恭。